Breguet 761

Breguet 761/763/765 var en serie med franske passasjerfly på 1940- og 1950-tallet. De var et transportfly med to dekk,  bygget av Breguet Aviation. Flyet ble vanligvis kalt Deux-Ponts (dobbeltdekker), men det var ikke et offisielt navn.

Design og utvikling 

Breguet begynte konstruksjonsarbeidet på Breguet 761 dobbel-dekker passasjerfly, selv før  andre verdenskrig var over i 1944. Det ble besluttet at et mellomdistanse fly med plass til over 100 passasjerer skulle bygges. Konstruksjonen forutsatte bruk av lett tilgjengelige motorer med sikte på å lette byggingen og tidlig ferdigstillelse. Konstruksjonen ble kjent som Prosjekt 76-1. Flyet kom ikke til å bli det første franske etterkrigsfly i luften. Det ble Sud-Est Languedoc, en sivil utgave av Bloch MB161. Prototypen Br.761, F-WASK fløy første gang i Villacoublay den 15. februar 1949.

761 hadde cantilever vinger, midtmontert i det store skroget. Nedfellbart understell med nesehjul. Dobbelt sideror på montert på et tilbakestrøket sentralt høyderor. Prototypen hadde fire 1 580 Hk SNECMA 14R-24 stjernemotorer. Breguet kunne ta opp til 107 passasjerer og det hadde heis mellom de to dekk.
Prototypen ble etterfulgt av tre Br.761S før-produksjonsfly drevet av fire 2 020 hk Pratt & Whitney R-2800-B31 stjernemotorer. Disse var utstyrt med 3,70 meter diameter Hamilton Standard propeller. Flyet gjennomførte sine testflyvninger uten uhell. De første flyvninger ble gjennomført i 1951 og 1952.

Den franske regjeringen bestilte 12 fly, seks for Air France og de andre seks for Transportministeriet. Det fløy for første gang 20. juli 1951 og ble tatt i bruk av Air France i løpet av høsten 1952.

Air France-flyet hadde plass 59 passasjerer på øverste dekk og 48 på nedre dekk, selv om flyet var i stand til å frakte 135 passasjerer. I 1964 overførte Air France sine seks Br.763 til det franske luftforsvaret, Armée de l'air som også kjøpte de tre før-produksjonsfly, Br.761S og fire nye Br.765 Sahara fraktfly  med flyttbare lastedører.

Det ble også foreslått bygget versjoner med britiske motorer for mulig britiske kjøpere. Det ble imidlertid ikke realisert. Disse ville i såfall fått Bristol Hercules stjernemotorer eller britiske turbopropmotorer.

Operativ historie

Sivile operatører
Prototypen Br.761 ble tatt i bruk av Air Algerie i 1952 som fraktfly. Den ble levert  tilbake tidlig året etter. Silver City Airways leide en Br.761 i tre måneder sommeren 1953 for bruk på deres rute Hamburg - Berlin. Totalt 127 rundturer ble gjennomført med frakt opp til tre rundturer hver dag, hver etappe tok 52 minutter. Det var rykter om at Silver City ville kjøpe tre fly til 770 000 pund, men avtalen ble ikke realisert

Breguet Br.763 Provence ble tatt i bruk av Air France-10. mars 1953. Den første rute gikk fra Saint-Exupéry internasjonale lufthavn til Houari Boumedienne lufthavn i Alger. Den typen som ble brukt på europeiske ruter fra Charles de Gaulle internasjonale lufthavn gikk hovedsakelig til middelhavsområdet, men av og til London. Innenriksruter omfattet Paris, Lyon, Marseille og Côte d'Azur internasjonale lufthavn i Nice

Seks fly ble brukt for å assistere i en nøsituasjon Salat, Algerie, der franske oljerigg ingeniører var i behov for øyeblikkelig assistanse. Totalt 60 tonn tungt materiell og 200 ansatte ble flyttet til og fra Alger i løpet av fire dager.
Innføringen av Sud Aviation Caravelle gjorde Provence foreldet som passasjerfly. Caravelle var raskere, mer komfortabel og hadde større rekkevidde. I 1958 lånte Breguet-fabrikken F-BASQ fra Air France for en salgs- og demonstraskonstur til Nord-og Sør-Amerika. Dette var det samme flyet som hadde nødlandet i Pont-Évêque i 1955. Turen dekket 40 000 km og omfattet byene New York, Washington, D.C. og Miami i USA, Bogotá i Colombia, Santiago i Chile, Rio de Janeiro og Brasília i Brasil. Turen resulterte ikke i eneste bestilling. I Nord-Amerika hadde jetalderen allerede begynt, mens flyet hadde for stor kapasitet for operatører i Sør-Amerika, til tross for å være billigere regnet etter pris per sete enn en Douglas DC-4. Provence ble brukt på færre og færre passasjerruter og ble erstattet av Caravelle og Vickers Viscount. Seks fly ble overført til Armée de l 'Air og Air France konverterte sine seks gjenværende Br.763 til fraktfly med navnet Universale. Disse ble brukt på europeisk fraktruter til tidlig på 1970-tallet. Den siste flygingen gikk 31. mars 1971 fra Heathrow til Paris-Orly. En dobbel-dekker AEC Routemaster buss ble parkert ved siden av flyet for å markere slutten på  Br.763's tjenest.

Militær 

I oktober 1955 en ordre for 30 Breguet Br.765 Sahara fly for Armée de l ' Air annonsert. Denne ordren ble kansellert på slutten av året, men konstruksjonen på fire fly var allerede så langt fremskredet at de ble levert. Disse ble tatt i bruk av den 64. Escadre de Transport.

Det franske luftforsvaret kjøpte de tre pre-produksjons Br.761S fly, disse og de seks Sahara fly kjøpt fra Air France ble gitt det franske luftforsvaret og uførte en verdifull transport, flytting av personell og materiell til kjernefysiske testeområder i Stillehavet.

Sahara-flåten ble pensjonert i 1972.

Ulykker og hendelser 
Breguet Deux-Ponts hadde en utmerket sikkerhetsstatistkk;
Den 10. mai 1955 måtte F-BASQ fra Air France foreta en nødlanding på et jorde i Pont-Évêque, Isre etter problemer med instruentene. De fire besetning og 46 passasjerer ble uskadet. Flyet ble reparert på stedet og fløyet ut fra en improvisert flystripe et par uker senere.

Operatører 
  
 Air Algerie (utlånt for test i 1952 _ fransk flagg - Algerie var på denne tiden et fransk territorium)

  
 Armée de l'air
 Air France
 Marine nationale

  
 Silver City Airways (leide i 1953)

Overlevende 

 Br-763 Provence c/n-6, F-BASS Air France brukes som restaurant i Fontenay-Trésigny, Frankrike
 Br.765 Sahara c/n 501, 64-PE av Armée de l ' Air er bevart som portvakt ved Évreux-Fauville Air Base, Frankrike.
 Br.765 Sahara c/n-504, 64-PH i Armée de l ' Air er under restaurering på Ailes Anciennes Toulouse, Frankrike.

Referanser 
 Notater

Passasjerfly
Firemotors propelldrevne luftfartøy
Luftfartøy produsert i Frankrike